
ଯୀଶୁ କ୍ରୁଶରେ ମରନ୍ତି

	ଧ୍ୟାନ ଦିଅନ୍ତୁ: ଏହା ସାଧାରଣ ଠାରୁ ଅଧିକ ଲମ୍ବା ପାଠ ଏବଂ ଏସବୁ ସମସ୍ତ ପାଠରେ ଅନ୍ତର୍ଭୁକ୍ତ ହେବ ନାହିଁ, କିନ୍ତୁ ପିଲାମାନେ ଘଟଣାଗୁଡ଼ିକ ବୁଝିପାରିବା ପାଇଁ ଏହି ଦୁଇ ଅଧ୍ୟାୟ ପୂରା ପଢ଼ନ୍ତୁ।



ପାଠ ଉପସ୍ଥାପନା
ଆରମ୍ଭ
କୌଣସି ଭାରୀ ଜିନିଷ ବହିବାକୁ ପଡ଼ିଲେ ଆପଣ କେଉଁ ଉପାୟ ବାହାର କରନ୍ତି ତାହା ମୋତେ କୁହନ୍ତୁ। ଶ୍ରେଣୀକୁ ଉତ୍ତର ଦେବାକୁ ସମୟ ଦିଅନ୍ତୁ। ଆପଣମାନଙ୍କ ମଧ୍ୟରୁ କେତେକ ଝିଅ ଆଜି ସକାଳୁ ମୁଣ୍ଡ ଉପରେ ପାଣି ହାଣ୍ଡି ବହି ଘରକୁ ନେଇଥିବେ। ଅମଳ ସମୟରେ ଲୋକେ ମୁଣ୍ଡରେ ବହି ନେଉଥିବା ଘାସ ବା ଶସ୍ୟର ବିରାଟ ବୋଝ ତଳେ ପ୍ରାୟ ଦେଖାଯାଆନ୍ତି ନାହିଁ!
ଭାରୀ ବୋଝ ବହିଲେ ତାହା ଆମକୁ ତଳକୁ ଚାପୁଥିବା ଆମେ ସମସ୍ତେ ଦେଖିପାରୁ ଓ ଅନୁଭବ କରିପାରୁ। ଆମେ ବହୁଥିବା ଆଉ ଏକ ପ୍ରକାର ବୋଝ ଅଛି ଯାହା ଆମେ ଆଖିରେ ଦେଖିପାରୁ ନାହୁଁ। ତାହା ଆମ ପାପର ବୋଝ। ପାପର ବୋଝ ବାଧା ଦିଏ ଓ ଆମକୁ ତଳକୁ ଚାପେ, ତେଣୁ ଈଶ୍ୱର କିଏ ଓ ସେ ଆମକୁ କେତେ ପ୍ରେମ କରନ୍ତି ତାହା ଆମେ ବୁଝିପାରୁ ନାହୁଁ। ଗତ କେତେକ ପାଠ ଦେଖାଇଛି ଯେ ଯୀଶୁ ନିଜେ ଈଶ୍ୱର, ଈଶ୍ୱରଙ୍କ ସିଦ୍ଧ ପୁତ୍ର। ସେ ହିଁ ଏକମାତ୍ର ଯିଏ ଆମଠାରୁ ଏହି ପାପର ବୋଝ ଉଠାଇ ପାରନ୍ତି ଏବଂ ଏହିପରି ଆମକୁ ଈଶ୍ୱରଙ୍କ ସେବା କରିବାକୁ ଓ ତାଙ୍କ ସ୍ୱାଧୀନତାର ଜୀବନ ଉପଭୋଗ କରିବାକୁ ମୁକ୍ତ କରନ୍ତି।
ପାଠର ମୁଖ୍ୟ ବିଷୟଗୁଡ଼ିକ
	1.ଯୀଶୁ ନିଜ ବନ୍ଧୁମାନଙ୍କୁ ଆଗରୁ କହିଥିଲେ ଯେ ସେ ମରିବେ। ସେମାନେ ସେ କ'ଣ କହୁଥିଲେ ବୁଝିଲେ ନାହିଁ, କିନ୍ତୁ ଜାଣିଥିଲେ ଯେ ଯିହୂଦୀ ଧର୍ମନେତାମାନେ ତାଙ୍କୁ ମାରିବାକୁ ଚାହୁଁଥିଲେ (11:55-57)। ଯୀଶୁ ଯିରୁଶାଲମରେ ଶିଷ୍ୟମାନଙ୍କ ସହ ନିସ୍ତାରପର୍ବ ପାଳନ କଲେ। ସନ୍ଧ୍ୟାବେଳେ ସେ ସହର ବାହାରର ଏକ ବଗିଚାରେ ପ୍ରାର୍ଥନା କରିବାକୁ ଗଲେ। ସେହିଠାରେ ତାଙ୍କ ନିଜ ଶିଷ୍ୟମାନଙ୍କ ମଧ୍ୟରୁ ଜଣେ ଯିହୂଦା ଧର୍ମନେତାମାନଙ୍କ ପଠାଇଥିବା ସଶସ୍ତ୍ର ସୈନିକ ଓ ପ୍ରହରୀଙ୍କୁ ଯୀଶୁଙ୍କୁ ଗିରଫ କରିବାକୁ ଆଣିଲେ (18:1-3)।
	2.ଯୀଶୁ ସାଧାରଣତଃ ଗିରଫ ହେଉଥିବା ଲୋକଙ୍କ ପରି ବ୍ୟବହାର କଲେ ନାହିଁ। ସେ ଲଢ଼ିଲେ ନାହିଁ କି ପଳାଇବାକୁ ଚେଷ୍ଟା କଲେ ନାହିଁ। ଯୀଶୁ ସୈନିକମାନଙ୍କୁ ସେ କିଏ କହିଲେ ଏବଂ ସେମାନଙ୍କୁ ତାଙ୍କୁ ଗିରଫ କରିବାକୁ କିପରି ଦେଲେ ତାହା ବର୍ଣ୍ଣନା କରନ୍ତୁ। ଏହା ଓଲଟା ଥିଲା: ଭୟଭୀତ ହେଲେ ସୈନିକମାନେ (18:4-8)! ଯୀଶୁଙ୍କ ନିକଟ ବନ୍ଧୁ ଶିମୋନ ପିତର ମଧ୍ୟ ଭୟଭୀତ ଥିଲେ, କିନ୍ତୁ ସେ ଯୀଶୁଙ୍କୁ ରକ୍ଷା କରିବାକୁ ଚାହିଁଲେ। ତାଙ୍କ ପାଖରେ ଏକ ଖଡ୍ଗ ଥିଲା ଓ ସେ ତାହା ବ୍ୟବହାର କଲେ। ଯୀଶୁ କ'ଣ କହିଲେ ଓ କଲେ ତାହା ବର୍ଣ୍ଣନା କରନ୍ତୁ (ଯୋହନ 18:10-11; ଲୂକ 22:49-51)।
	3.ସାରା ରାତି ମହାଯାଜକ ଓ ଧର୍ମନେତାମାନେ ଯୀଶୁଙ୍କୁ ପ୍ରଶ୍ନ କଲେ। ବିଚାର ଅବୈଧ ଥିଲା। ପ୍ରଥମତଃ, ଏହା ରାତିରେ ହେଲା ଏବଂ ଦ୍ୱିତୀୟତଃ, ଯୀଶୁ କିଛି ଭୁଲ କରିଥିଲେ ବା ଶିଖାଇଥିଲେ ବୋଲି ପ୍ରମାଣ କରିପାରିବା ଭଳି କୌଣସି ସାକ୍ଷୀ ସେମାନେ ଆଣିପାରିଲେ ନାହିଁ (18:19-24)।
	4.ସକାଳେ ସେମାନେ ଯୀଶୁଙ୍କୁ ରୋମୀୟ ଶାସକ ପନ୍ତୀୟ ପିଲାତଙ୍କ ପାଖକୁ ନେଲେ, ଯେ ଏକମାତ୍ର ବ୍ୟକ୍ତି କାହାକୁ ମୃତ୍ୟୁଦଣ୍ଡ ଦେବାକୁ ଆଦେଶ ଦେଇପାରନ୍ତି (18:28-31)। କିନ୍ତୁ ପିଲାତ ଯୀଶୁଙ୍କୁ କୌଣସି ବିଷୟରେ ଦୋଷୀ ପାଇପାରିଲେ ନାହିଁ। ସେ ଯୀଶୁଙ୍କୁ ମୁକ୍ତ କରିବାକୁ ପ୍ରସ୍ତାବ ଦେଲେ, କିନ୍ତୁ ଯିହୂଦୀମାନେ ଓ ସେମାନଙ୍କ ଧର୍ମନେତାମାନେ ଯୀଶୁଙ୍କ ବଦଳରେ ଚୋର ଓ ହତ୍ୟାକାରୀ ବାରବ୍ବାକୁ ମୁକ୍ତ କରିବାକୁ ବାଛିଲେ (18:38-40)।
	4.ଯୀଶୁ ନିର୍ଦ୍ଦୋଷ ବୋଲି ଜାଣି ମଧ୍ୟ ପିଲାତ ନିଜ ସୈନିକମାନଙ୍କୁ ତାଙ୍କ ପ୍ରତି ଦୁର୍ବ୍ୟବହାର କରିବାକୁ ଦେଲେ। ସେ ଆଶା କଲେ ଏହା ଯିହୂଦୀମାନଙ୍କୁ ସନ୍ତୁଷ୍ଟ କରିବ, ତେଣୁ ଯୀଶୁଙ୍କୁ ମୃତ୍ୟୁଦଣ୍ଡ ଦେବାକୁ ପଡ଼ିବ ନାହିଁ। ପିଲାତ ବୁଝିଲେ ଯୀଶୁ ସାଧାରଣ ମନୁଷ୍ୟ ନୁହନ୍ତି, କିନ୍ତୁ ସେ ଯିହୂଦୀ ନେତାମାନଙ୍କୁ ଏତେ ଭୟ କଲେ ଯେ ଯୀଶୁଙ୍କୁ କ୍ରୁଶରେ ଚଢ଼ାଇବାକୁ ସେମାନଙ୍କ ହାତରେ ସମର୍ପଣ କଲେ (19:1-16)।
	5.ଯୀଶୁଙ୍କୁ ସୈନିକମାନଙ୍କ ପ୍ରହରାରେ ଦୁଇ ଚୋରଙ୍କ ମଝିରେ କ୍ରୁଶରେ ଟାଙ୍ଗି ଦିଆଗଲା। ଚିତ୍ର 10 ଦେଖାନ୍ତୁ। ପୃଥିବୀରେ ଯାହା କରିବାକୁ ଆସିଥିଲେ ସବୁ ସମ୍ପୂର୍ଣ୍ଣ ହୋଇଛି ବୋଲି ଜାଣି ଯୀଶୁ ପ୍ରାଣତ୍ୟାଗ କଲେ (19:17-18, 28-30)।
କାହାଣୀ ପ୍ରତି ଆମର ପ୍ରତିକ୍ରିୟା
ଏହି କାହାଣୀରେ ପ୍ରତ୍ୟେକ ଜଣେ ଏକ ବୋଝ ବହିଥିଲେ – ନିଜ ପାପର ବୋଝ। ଯିହୂଦା, ଶେଷରେ ଯୀଶୁଙ୍କୁ ଏକୁଟିଆ ଛାଡ଼ିଥିବା ଶିଷ୍ୟମାନେ, ଯୀଶୁଙ୍କୁ ଚିହ୍ନନ୍ତି ନାହିଁ ବୋଲି କହିଥିବା ପିତର, ଯିହୂଦୀମାନେ ଓ ସେମାନଙ୍କ ଧର୍ମନେତାମାନେ, ପନ୍ତୀୟ ପିଲାତ ଓ ତାଙ୍କ ସୈନିକମାନଙ୍କ ବିଷୟରେ ଭାବନ୍ତୁ। ଯୀଶୁ କ୍ରୁଶରେ ସମସ୍ତଙ୍କ ପାପର ବୋଝ ନିଜ ଉପରେ ନେଲେ।
ତାଙ୍କ ମୃତ୍ୟୁ ଦେଖାଏ ଯେ ଆମେ ପାପୀ ହେଲେ ମଧ୍ୟ ଈଶ୍ୱର ଆମକୁ କେତେ ପ୍ରେମ କରନ୍ତି, ଏବଂ ବଦଳରେ ଆମେ ତାଙ୍କୁ ପ୍ରେମ କରୁ ବୋଲି ସେ କେତେ ଚାହାନ୍ତି।
ମୁଖସ୍ଥ ପଦ ମନେ ରଖାନ୍ତୁ
ପାଠ 10 – ଯୀଶୁ କ୍ରୁଶରେ ମରନ୍ତି	ପୃଷ୍ଠା 




